Den Vest-Sjællandske Avis, 1829-08-25
Nyeste Post-Efterretninger. Der skrives fra Hamborg under 20de August Mangehaande Rygter og Frankerigs indvortes og udvortes Anliggender vare i Dag i Omløb her paa Børsen og have bragt Statspapirene til at falde. Ogsaa fra London er den Efterretning ankommen ved en Stafet: at Fonds vare faldne betydelig paa Børsen der, nemlig Consolid. til 3 Russiske til 99 1/2 Danske til 68, fordi man sagde, at der var den 15de holdet et Cabinetsraad, hvori en Trippel Alliance imellem Storbrittannien, Frankerige og Østerrige var bleven afsluttet. – Rygterne i denne Stad løde meget krigerigske. Dagen derpaa fik man i Hamborg ved overordentlig Leilighed nye Efterretninger fra London af 16de, hvori det hedde at Fonds havde faaet et Stød, hvoraf de ikke synes at kunne reise sig, og det tegnede til et videre Fald. Skatkammerbeviserne vare endog faldne til 73. Det samme var Tilfældet paa Børsen i Amsterdam; dog blev det bedre inden Børstiden var forbie. Det hedte vel fra London under 14de, at det hele Rygte om denne Trippel Alliance synes ikke at have nogen Grund, og blot at udspringe fra et i Courier Francais meddeelt Rygte; men at Fonds vedbliver at falde endnu den 16de udviser, at man troer i denne Stad, at Rygtet er ikke saa aldeeles ugrundet. – J Paris havde det giort megen Opsigt, at den Russiske Ambassadeur havde den 14de August havt en Audience hos Kongen, som havde varet tre Qvarteer; Bladet Messager siger endog, at Ambassadeuren skal i en Samtale med Fyrsten af Polignak have advaret ham mod en Misforstaaelse imellem Frankerige og Rusland; ogsaa lægger man Mærke til at de ministerielle Franske Blade tie til dette Rygte om Trippel-Alliancen; uagtet de ellers ere redebonne til at giendrive de Asandheder, som de øvrige Blade indeholde. - Dette Rygte i Courier Francais bestaaer i at der er afsluttet en hemmelig Tractat imellem de 3 Magter angaaende de Orientalske Anliggender, hvilket allerede skal have fundet Sted for to Maaneder siden og være foranlediget af Russernes Seiervindinger og Tyrkernes Modløshed. Jfølge denne Tractat skulde a) England anvende sin hele Søemagt i Middelhavet til at ødelægge de Russiske Eskadrer under Admiralerne Ricord og Heyden og alle de af Russerne besatte Stæder ved Kysterne af det sorte Hav; b) Frankerige skulde stille 30,000 Mand til Englands Disposition, som skulde lande i Bugten ved Saros, komme Constantinopel til Hielp og afskiære den Russiske Armee; dette Corps skulde formeres efter Omstændighederne (dette er jo nu uudførligt); c) Østerrige skulde imidlertid opstille en ligesaa stor Armee paa Grændserne af Frankerige for i Armeens Fraværelse at holde Partierne i Frankerige i Respect. (Man kan være ganske vis paa, at dersom en Trippel=Alliance er afsluttet imellem disse Magter, saa har det dermed et ganske andet Sammenhæng end den her angivne, som vilde være aldeeles hensigtsløs.) De Engelske Blade ville imidlertid gierne holde gode Miner. Bladet Coureren forsikkrer os, at Frankerige og Rusland ere meget gode Venner, og Bladet Times siger: at naar Porten endelig ikke vil give efter men have Prygl, saa faaer den tage sine Prygl, og man maa lade Grækerne bemægtige sig hvad de kunne, men saa koldt philosophisk synes man ikke at raisonnere i St. James og Thuillerierne. Skal Porten frelses, saa er det vist nok paa den høie Tid, thi de nyeste Beretninger fra Bucharest af 7de August melde at de Russiske lette Tropper streife allerede 6 Mile i Nærheden af Adrianopel, og fra Constantinopel berettes under 1ste August, at den Russiske Armee har forenet sig med Garnisonen i Sizopolis, hvorfor man med det første forventer en vigtig Bulletin fra den Russiske Armee. Vel har det Rygte været udbredet i Viddin at Hussein Pascha havde tilføiet Russerne et betydeligt Tab ved Burgas; men man troer at Paschaen af Scutari har ladet dette Rygte udbrede for at sætte Mod i sine Albanesere, da han har isinde at begynde sine Operationer med Gen. Geismar, som staaer i en forskandset Leier ved Sadovan. - Fra Odessa skrives under 2den August at Gen. Greve de Witt, som commanderer Reserve=Armeen, der bestaaer af 80,000 Mand har sit Hovedqvarteer i denne Stad og er ankommen dertil. – Pesten var rigtig nok udbrudt i en Landsbye ved Odessa; men ved en militair Cordon har man forhindret, at den hidintil ikke har grebet videre om sig.